Infinitif

L' **infinitif**, c' est ene cogne do viebe k' on trouve après èn aidant viebe, dirî ene divancete, ou tot seu dins des fråzes sins sudjet ou dins l' sintake lomêye «codjowant infinitif».

I pout esse sustantivé (tot fjhant on novea djivion ou nén).

C' est les cawetes di codjowaedje di l' infinitif ki permetnut di rindjî les viebes e sacwants trokes (les trokes da Hendschel e rfondou walon).

Dins bråmint des lingaedjes do Coûtchant walon, l' infinitif riprezinte li viebe dins les motîs.

## Egzimpes d' eployaedje di l' infinitif
### dirî èn aidant viebe
:*Dji vôreu bén *'magnî**
:''Cwand i fårè-z **eraler**, nos erirans tertos
=== Avou des viebes di sintaedje ===
Å pus sovint, li walon n' fwait nén come li francès tot metant l' infinitif djusse après l' codjowe di viebes di sintaedje.
* ''Si on-z ôt **souner** les doze eures, C' est l' tchandele k' i fåt aloumer ;''
* ''Åtoû di finiesse, so l’ åmatén, ôt ele **tchacter** ene agaesse Djihene pretind k’ ele riçurè ene novele.''
* ''Dji veya **ponde** li crolêye tiesse,<br>D’ ene djonne feme frisse come on gurzea.''
* ''Nos loukéns **voler** les påwions.''
* ''Simone sorprind Leyontine ki catchtêye ene lete et ki fwait mene del catchî tot veyant **intrer** ene sakî.''
* ''On-z ôt **patrafter** al valêye des montêyes.''
* ''Come les batayons, les yebes, les oizires,<br>[...] Veyèt **rivni** l' trûte, k' a cwité l' lexhive<br>Cwand l' coinxhea vesprêye rafûle li bleu cir !''
* ''Dji veyeu **aploure** les côps, et dj' a bén conté, pus d' ene feye, dihoter come èn Ostrogot.''

Mågré tot, on pout kécfeye vey l' uzaedje di l' infinitif après l' sudjet, sortot dvins avou l' influwince do francès :
* ''Tot veyant Mareye **sôrti** radmint sins rén dire, les mwaisses djwifs k’ estént la pinsént k’ elle aléve å tomboe po tchoûler.''
* ''Nonna, dj' a rcweri mi-minme dins les lives tot-z oyant ene miete les djins **cåzer**.''

Minme uzaedje avou on viebe a prono :
* ''Po èn efant k’ on hossive<br>E s’ banse et k’ on loukive<br>**S’ edoirmi** påjhûlmint,<br>Nole tchanson ni valeut<br>Li Côpareye ki vneut<br>L’ edoirmi doûçmint.''  
* ''Dj' veya **s' såver** troes djonnès sotes,<br>Et pwis rpasser … troes panea-cous !''
* ''Awè, qwand dji dva cwiter l' djîsse<br>Wice ki m' mame vineut do mori,<br>Dji sinta **si dismiyter** l' assize<br>K' esteut l' pî d' soke di tot mi avni.''
* ''Ali les louca **si piede** å lon, et peneuzmint, rprinda l' voye d' Almeria.''
Kécfeye, l' infinitif pout minme aveur on sinse passif :
* ''Et l' peupe sol rowe breya «vivå»<br>Cwand veya **ricdure** e s' hobete<br>Et avou ça si bén fiesti<br>Li savtî divnou recolete.''
=== dirî ene divancete ===
:''Dj' a håsse di **pixhî**, såf vosse respet
=== tot seu, fôrmant ene troke sudjet ===
:***Mete*' mi doet dins ene sifwaite emantchure, nonna, saiss !
### sustantivaedje nén motelrece
 «» et a «» dins l' Wiccionaire
:*Å-z *'ôre** les djins, ci sereut lu l' coupåbe.
=== emantchaedjes a pårt ===
:''Ci n' est nén **lure** ki l' solea fwait, c' est **maker**.

== Sustantifs-viebes ==
 «[[sustantif viebe]]»
:'', , 

== Codjowant infinitif ==
 «[[Codjowant infinitif]]»
:''I lyi raetcha e vizaedje, pu **prinde** les djambes foû di s' cou.

Dins ene sintake vijhene, classike e francès, et des côps rprinjhe e walon, l' infinitif shût l' [[divancete]] «».
:''Et lu di **djurer** ki ç' n' esteut nén lu.

E walon, on pout eployî l' infinitif insi sins l' divancete «di»
:''Et lu **djurer''' ki ç' n' esteut nén lu.

## Referinces eyet sourdants